
HOTĂRÂREA nr. 9/ 2022
privind actualizarea indicatorilor tehnico economici și a devizului general la faza PT pentru proiectul 
„Reabilitare, modernizare și dotare Școala Gimnazială Nr. 3 Lupeni”
   hotărârea a fost aprobată prin vot liber exprimat cu unanimitate de voturi


Consiliul local al Municipiului Lupeni;

Analizând Proiectul de hotărâre nr. 9/ 2022 precum și Referatul de aprobare nr. 639/ 10 ianuarie 2022 al domnului Lucian Marius Resmeriță, Primar al Municipiului Lupeni prin care supune atenției Consiliului local al Municipiului Lupeni necesitatea actualizării indicatorilor tehnico-economici și a devizului general la faza PT pentru proiectul „Reabilitare, modernizare și dotare Școala Gimnazială Nr. 3 Lupeni”; 

Văzând Raportul comun nr. 800/ 12 ianuarie 2022 prezentat de  Managerul de proiect, consilier în cadrul Serviciului Achiziții, Investiții, Lucrări, Patrimoniu din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Având în vedere:

- Hotărârea Consiliului Local nr. 87/ 2018 privind aprobarea proiectului „Reabilitare, modernizare și dotare Școala Gimnazială Nr. 3 Lupeni”  faza Studiu de fezabilitate și indicatorii tehnico-economici, cu modificările și completările ulterioare;

- adresa ADR Vest nr. 42152/ 20.12.2021 de finalizare a verificării conformităţii Proiectului Tehnic aferent acestui obiectiv de investiție este necesară o hotărâre de aprobare a noilor valori ale proiectului, rezultate în urma elaborării proiectului tehnic; 

- prevederile HG nr. 9074 din 29 noiembrie 2016 privind etapele de elaborare și conținutul – cadrul al documentațiilor tehnico-economice aferetnet obiectivelor/ proiectelor de investiții finanțate din fonduri publice; 
Ținând cont de prevederile art. 44, alin.(1) din Legea nr. 273/ 2006 privind finanțele publice locale, cu modificările şi completările ulterioare;

În temeiul prevederilor art. 129 alin. (1), alin. (2) lit. „b”, alin. (4) lit. “d”,precum şi art. 139 din Ordonanța de Urgență nr. 57/2019 privind Codul administrativ
H O T Ă R Ă Ş T E:
Art. 1 – Se aprobă actualizarea indicatorilor tehnico- economici și a devizului general la faza PT pentru proiectul „Reabilitare, modernizare și dotare Școala Gimnazială Nr. 3 Lupeni” conform anexei nr. 1 la prezenta hotărâre.
Art. 2 – (1) Se aprobă valoarea totală actualizată a proiectului „Reabilitare, modernizare și dotare Școala Gimnazială Nr. 3 Lupeni” în cuantum de 10.916.457,65 lei (cu TVA).
(2) Se aprobă contribuția proprie în sumă de 202.741,55 lei (cu TVA) reprezentând cofinanțarea de 2% din valoarea cheltuielilor eligibile a proiectului „Reabilitare, modernizare și dotare Școala Gimnazială Nr. 3 Lupeni”, iar cheltuieli neeligibile în sumă de 779.380,94 lei (cu TVA).
Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 4 – Hotărârea se va comunica Instituţiei Prefectului Judeţului Hunedoara, Primarului Municipiului Lupeni, fiind adusă la cunoştinţă publică prin grija Secretarului Municipiului Lupeni.

Lupeni, 



  12 ianuarie 2022

          PREȘEDINTE DE ȘEDINȚĂ   
                            CONTRASEMNEAZĂ– SECRETAR  GENERAL                           

               Prof. ANIȚA BURLACU
                                         Jr. MARIUS CLAUDIU BĂLOI

